ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ሃገራዊ ኣገልግሎት ብግቡእ እንተዝመሓደር ቅያ ምተሰርሐ" 31 ሓምለ 2019 ምንጪ ስእሊ, MARY HARPER ሓሙሽተ ኣዋርሕ ድሕሪ ዓወቱ፡ ኣብ ሕዳር 1991 ሃገራዊ ኣገልግሎት ዝኣወጀ መንግስቲ ኤርትራ፡ ክሳብ ሕጂ ብዓሰርተታት ኣሻሓት መንእሰያት ኤርትራ ኣብ ሃገራዊ ወፍሪ ኣሳቲፉ'ዩ። ኣባላት ቀዳማይ ዙር ርእይተኦም የካፍሉ። ንቕሎ ንሃገራዊ ኣገልግሎት ኣብ መፋርቕ 1994 ነፍሲ ወከፍ መንእሰይ፡ ሃገራዊ ኣገልግሎት ክፍጽም ንሳዋ ክወርድ ብመራኸቢ ብዙሓት ምስነተግረ፡ ኣብ ከተማ ኣስመራ ዓቢ መዛረቢ ኣርእስቲ ኮይኑ ነይሩ። ገሊአን ስድራታት "ገድሊ 30 ዓመታት ዛዚምናስ ሕጂ ኸኣ ናብ በረኻን ታዕሊምን ክንከይድ። ሕጅስ እባ ደቅና ይእከሎም ብዝሓለፈ ይእከለና" ክብሉ እንከለዉ፤ ገሊኦም ከኣ፡ "ዋእ፡ ደቅና ዓበይቲ አሕዋቶም ተሰዊኦም ንዘምጽኡዋ ሃገር ተወፍዮም ይህነጹዋ እምበር፡ መን ደኣ ክሃንጸሎም" ዝብል ውዕዉዕ ክትዕ ነበረ። ኤርትራ ኣብ ግንቦት 1991 ብኩናት ንዘረጋገጸቶ ወተሃደራዊ ዓወት፡ ኣብ ሚያዝያ 1993 ህዝባዊ ሕርያ ኣካይዳ፡ 99.8% ካብ ህዝባ "እወ ንናጽነት" ስለ ዘድመጸ ሕጋዊ ናጽነታ ኣረጋጊጻ። ኣብ ውድብ ሕቡራት ሃገራት ባንዴራኣ ኣንበልቢላ፡ ኣባል ማሕበረ-ሰብ ዓለም ልዑላዊት ሃገር ኮይና። ዓመትን መንፍቕን ኣብ ዘይመልእ ግዜ ከኣ መንእሰያታ ሃገሮም ንክሃንጹ ንሳዋ ክወርዱ ጻውዒት ኣቕሪባ። ስድራ-ቤታት፡ "እሞ ምዕላም ምዕላሙስ ኣብ ኣስመራ፡ ወይ መዓለሚ ወተሃደራት ኣብ ዝነበረ፡ ኣብ ካምቦ ደቀምሓረ ዘይከውን፡ [ደቀምሓረ ኣብ እዋን ሃይለስላሰ ናይ ታዕሊም ቦታ ስለዝነበሮ] ሕጂ ንባርካን በረኻን፡ ናብ ኣጻምእን ቆላንሲ እንታይ ኣምጸኦ" ዝብል ካብ ስክፍታን ሻቕሎትን ዝነቅል ክትዓት፡ ዳርጋ ኣብ ነብሲ ወከፍ ንሳዋ ክወርዱ ዝኽእሉ መንእሰያት ዘብጽሑ ስድራ-ቤታት ይስማዕ ነይሩ። ስለዝኾነ ማዕከናት ዜና መንግስቲ [ካልእ ብሕታዊ ሚድያ እውን ኣይነበረን ሽዑ] ድምጺ ሓፋሽን ጋዜጣን ንኣዋጅ ሃገራዊ ኣገልግሎት ዝድግፍ ሓተታን ንዕኡ ዝድርዕ ርእይቶታትን የአንግዳ ነበራ። ብሰንኪ ሃገራዊ ኣገልግሎት መንፈሳዊ ኣገልግሎተይ ተሰናኺሉ "ዕድል ድዩ ጽሕፍቶ ኣይርድኣንን እዩ" ፈረንሳይ ሃገራዊ ኣገልግሎት ዳግም ክትጅምር እያ ሃገራዊ ባይቶ ዘየጽድቖ ስምምዕ እንታይ ሕጋውነት ኣለዎ?
